  Туспуктэм: Константин Вознесенских Анжелика Тихонова корреспондент 18-тӥ пӧсьтолэзе Удмуртиын коронавируслы 517 эскеронъёс ортчытӥзы, 23 муртлэсь висёнэз шараязы, соос пӧлын 14 аресозь кык пиналъёс но 65 арессэс ортчем укмыс арлыдоос. Эмъяськонниосы вить адямиез интыязы. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 820 адямиез эмчиос чакласа возё.  Эмъяськонниосын кыллись 42 висисьёслэн тазалыксы шоро-куспо лыдъяське, куать муртлэн – секыт, кыкез соос пӧлысь тыосты шокатӥсь аппарат улын кыллё. 8 адями висёнэз вормиз. Улонысь кошкемъёс ӧвӧл. 19-тӥ пӧсьтолэзьлы Удмуртиын коронавирусэн черлан 167 сюрс 825 учыр лабораториосын зэматэмын. 163 сюрс 684 мурт йӧназ. 4 сюрс 47 адями улонысь кошкиз, со пӧлысь 3 сюрс 847-ез – юнматэм диагнозэн.  699 сюрс 59 мурт вакцинациез ортчиз, со пӧлысь 559 сюрс 329 адями кыкетӥ компонентсэ но басьтӥз. 172 сюрс 653 адями ревакцинациез ортчиз. Тодэ вайытом, 17-тӥ пӧсьтолэзе Удмуртиын коронавируслы 757 эскеронъёс ортчытӥзы, 25 муртлэсь висёнэз шараязы. Эмъяськонниосы куинь адямиез понӥзы. Тегъёс: Удмуртия коронавирус Ижкар Тазалык  